Vremea 26 martie - 22 aprilie 2024. Val de aer tropical peste România, în următoarele zile. Final de martie cu temperaturi de vară
Administrația Națională de Meteorologie a actualizat prognoza meteo pentru următoarele patru săptămâni, intervalul 26 martie - 22 aprilie 2024. Potrivit specialiștilor, prima săptămână din aprilie va aduce temperaturi medii mai ridicate decât cele normale pentru acest interval, în toată țara.
ANM a actualizat marţi, 26 martie 2024, prognoza meteo pentru următoarele patru săptămâni.
"Spre weekend, valorile termice vor fi cu mult mai ridicate decât în mod obişnuit acestei date, în cea mai mare parte a ţãrii. Cerul va fi variabil, cu înnorãri şi ploi local în jumãtatea de nord-est şi izolat în restul teritoriului. La altitudini foarte mari vor mai fi ninsori slabe. Vântul va avea temporar intensificãri în sud, centru şi est, precum şi la munte, cu viteze mai mari pe creste. Temperaturile maxime se vor încadra între 14 şi 26 de grade, cu cele mai ridicate valori în vest, sud-vest, sud și în sud-est", spun specialiștii Administrației Naționale de Meteorologie.
Prognoza meteo 26 martie - 1 aprilie 2024
Valorile termice vor fi mai ridicate decât cele specifice pentru această săptămână pe întreg teritoriul României, dar mai ales în regiunile vestice, nord-vestice și nord-estice. Regimul pluviometric va fi ușor excedentar, local, în regiunile sudice și sud-estice, iar în rest va fi în general deficitar, mai ales în nord- estul teritoriului.
Vremea 1 - 8 aprilie 2024
Temperaturile medii vor fi mai ridicate decât cele normale pentru acest interval la nivelul întregii țări, dar cu o abatere termică pozitivă mai accentuată în regiunile estice și sud-estice. Cantitățile de precipitații vor fi excedentare în regiunile vestice, nord-vestice și centrale, dar mai ales în zona Munților Apuseni și în nordul Carpaților Orientali, iar în rest vor fi apropiate de cele normale pentru această perioadă.
Prognoza meteo 8 - 15 aprilie 2024
Temperatura medie a aerului va avea valori mai ridicate decât cele normale pentru acest interval, în toate regiunile. Regimul pluviometric va avea o tendință ușor excedentară în cea mai mare parte a țării, dar mai ales în zonele montane.
Vremea 15 - 22 aprilie 2024
Mediile valorilor termice se vor situa ușor peste cele specifice pentru această săptămână, pe întreg teritoriul României. Cantitățile de precipitații vor fi în general apropiate de cele normale pentru această perioadă, în cea mai mare parte a țării.